Poi (makanan)

Poi ialah makanan ruji tradisi masyarakat peribumi Hawaii diperbuat dengan melumat umbisi keladi spesies Colocasia esculenta (nama setempat dalam Bahasa Hawaii: kalo). 

Umbisi keladi mula-mula dibakar atau dikukus sebelum ia dilenyekkan atas papan khas (papa ku‘i ‘ai) menggunakan sejenis alu (pōhaku ku‘i ‘ai). Keladi ini dialu tanpa air terlebih dahulu (pa‘i ‘ai) di mana ia melikat seakan doh, air ditambah kemudian semasa ia adun mengikut citarasa dan selera masing-masing.

Makanan ini dimakan dengan menggunakan tangan. Ia bisa dimakan segera di mana rasanya manis dan segar, namun ia juga boleh dibiarkan menapai lalu dihidangkan sama ada bersama ikan masin atau sejenis salad ikan salmon khas (lomi), atau juga ditambah pada adunan roti.

Khasiat makanan
Poi rendah lemak dan kaya dengan vitamin A serta karbohidrat kompleks hasil keladi yang menjadi bahan asalnya. Ia turut digunakan sebagai makanan gantian susu untuk anak kecil, serta cocok dimakan penghidap penyakit seliak dan intoleransi laktosa kerana ia tiada gluten.

Rujukan

Bacaan lanjut
Marcia Z. Mager, What Is Poi Anyway?, POI, 24 March 2009. Dicapai pada 11 November 2012.
Stacy Yuen Hernandez, Got Poi? The Original Hawaiian Diet, POI, 24 Mac 2009. Dicapai pada  11 November 2012.
Pamela Noeau Day,Poi – The Ancient Superfood, POI, 22 December 2009. Dicapai pada 11 November 2012.

Pautan luar
The History of Poi
"Powered By Poi" Maui No Ka 'Oi Magazine Jld. 11 No. 4 (Julai 2007).